cyanic-selkie/wikianc huggingface dataset:
Ջրածին
Քիմիական հատկություններ
Ջրածինը լավ է լուծվում բազմաթիվ մետաղներում (Pd, Pt, Ni և այլն)՝ առաջացնելով ներդրման պինդ լուծույթներ։ Մետաղներում լուծվելու ունակության շնորհիվ ջրածինը․ թափանցում է մետաղների միջով (դիֆուզիա), կոռոզիայի է ենթարկում պողպատը (դեկարբոնացում)։
այս գազերի 2։1 հարաբերությունը կոչվում է շառաչող գազ, քանի որ ավարտվում է պայթյունով։
փոխազդում է նաև որոշ ոչ մետաղների օքսիդների հետ, ստացվում է ոչ մետաղ.
Կիրառություն
Արեգակի վրա հայտնաբերվել է 69 քիմիական տարր՝ ջրածնի գերակշռությամբ։ Ջրածինը 5.1 անգամ շատ է, քան հելիումը և 10 հազար անգամ ավելի, քան բոլոր մետաղները միասին վերցրած (վերցրած ոչ թե կշռով, այլ ատոմների թվով)։ Այդ ջրածինը ծախսվում է ոչ միայն էներգիա արտադրելու վրա։ Ջերմա- միջուկային պրոցեսների ընթացքում նրանից առաջանում են նոր քիմիական տարրեր, իսկ արագացված պրոտոնները արտանետվում են՝ մերձարեգակնային քամի։ Այս երևույթը հայտնաբերվել է վերջերս՝ կոսմիկական տարածքն ուսումնասիրելու ժամանակ՝ արհեստական արբանյակների օգնությամբ։
Այն որոշակի վտանգ է ներկայացնում տիեզերագնացների համար։ Բացի այդ՝ պրոտոնների հոսքն առաջ է բերում երկրորդային կոսմիկական ճառագայթում, որը հասնում է մինչև երկրի մակերևույթ։ Առաջացող մագնիսային փոթորիկները կարող են ազդել կենսագործունեության պրոցեսների վրա և երկրի մագնիսային դաշտի կողմից կլանված ջրածնի միջուկը չի կարող չազդել կոսմոսի հետ նրա զանգվածափոխանակության վրա։
Մեծ քանակությամբ ջրածին կիրառվում է ամոնիակ, HCl սինթեզելու համար, հեղուկ ճարպերի հիդրոգենացման համար։ Որպես թեթև գազ հելիումի հետ լցնում էին օդապարիկները։ Ջրածինը օգտագործում են բարձր ջերմաստիճան ստանալու համար (3000-4000°С)։ Սակայն ջրածնի ամենալուրջ խնդիրը՝ միջուկային այս ռեակցիան է 21H+31H=42He+n+17,6 կՋ
Կարևոր է նաև պինդ վիճակում ջրածնի ստացումը (մետաղական ջրածին), որը օժտված է գերհաղորդականությամբ։
Արտաքին հղումներ
Կատեգորիա:Ոչ մետաղներ Կատեգորիա:Սննդային հավելումներ Կատեգորիա:Վերականգնիչներ Կատեգորիա:Վառելանյութեր Կատեգորիա:Ջրածին
1570
Մահեր
Կատեգորիա:1570 Կատեգորիա:Տարեթվեր
Հարվարդյան դպրոց
Տնտեսագիտության հարվարդյան դպրոց, գիտական ​​ուղղություն, որը ձևավորվել է Հարվարդի համալսարանում։ Ներկայացնում է ինստիտուցիոնալիզմի և նեոկլասիցիզմի գաղափարների որոշակի սիմբիոզ ՝ հատուկ շեշտը դնելով տնտեսական ցիկլի բնույթի ուսումնասիրության և վիճակագրական մեթոդների միջոցով տնտեսության զարգացման կանխատեսման վրա։
Նպատակը՝ լրիվ զբաղվածության, ճգնաժամի արգացման ապահովումն է, ինֆլյացիայի կանխումը։ Ձևավորվել է Հարվարդի համալսարանային առընթեր տնտեսական հետազոտությունների կոմիտեի ստեղծմանը (1917) զուգընթաց։ Հետագայում ուղղությունը տարածվել է Եվրոպայի երկրներում։
Կատեգորիա:Դպրոցներ
1572
Մահեր
Կատեգորիա:1572 Կատեգորիա:Տարեթվեր
Սիգդալ
Սիգդալ (Sigdal), կոմունա Նորվեգիայի Բուսկերուդ ֆյուլքեյում։ Կոմունայի վարչական կենտրոնը Պրեստֆոս բնակավայրն է։ Պաշտոնական լեզուն բուկմոլն է։ Զբաղեցնում է 842.14 կմ² տարածք։ Որպես Նորվեգիայի ֆյուլքե՝ ստեղծվել է 1838 թվականի հունվարի 1-ին ։
Սիգդալի զինանշանը
Սիգդալ կոմունայի զինանշանը հաստատվել է 1983 թվականի նոյեմբերի 18-ին և իրենից ներկայացնում է կարմիր գույնով ներկված վահան, ներքևի մասը սուր, որի վրա ներքևի առկա է դեղին գույնի հատված։ Զինանշանը պատկերում է Անդերսնատեն գյուղի մոտ գտնվող լեռան համայնապատկերը (լեռը դեղին գույնի է, իսկ երկինքը՝ կապույտ) ։
Տեսարժան վայրեր
Բավականին հայտնվի վայր է համարվում Անդերսնատեն գյուղի մոտ գտնվող համանուն լեռը, որը բացի զբոսաշրջիկների համար հետաքրքրության օբյեկտ հանդիսանալուց, նաև ոգեշնչում է արվեստի գործիչներին, որոնք իրենց ստեղծագործություններում հաճախակի են պատկերում Անդերսնատեն լեռը։
Պահպանվող տարածքներ
Սիգդալ կոմունայի տարածքում գտնվում են բնության պահպանվող երեք տարածքներ.
Ծանոթագրություններ
Կատեգորիա:Բուսկերուդ ֆյուլքեի կոմունաներ
Բոևոե (գյուղ, Վոլոդարսկի շրջան)
Բոևոե (Бойове), գյուղ Ուկրաինայի Դոնեցկի մարզի Վոլոդարսկիում։ Բնակավայրը նախկինում նաև անվանվել է Ստանցիյա Պոկրովսկայա։
2001 թվականի տվյալներով Բոևոե գյուղում բնակվում էր 862 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Վոլոդարսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1829 թվականին հիմնադրված բնակավայրեր
Նաիրի Զարյանի անվան 130 հիմնական դպրոց
Երևանի Արաբկիր համայնքի թիվ 130 դպրոց, հանրակրթական դպրոց Երևանում։ Հիմնադրվել է 1963 թվականին։ 1967 թվականից դպրոցը ստացել է բանասիրական (հայագիտական) թեքում։ 1971 թվականից դպրոցը անվանակոչվել է Նաիրի Զարյանի անվամբ։
2004 թվականին դպրոցի տնօրինությունը ստանձնել է Արմինե Հովհաննիսյանը։
1974 թվականին դպրոցի առջև տեղադրվել է Նաիրի Զարյանի կիսանդրին (քանդակագործ՝ Նիկողայոս Նիկողոսյան, ճարտարապետ՝ Ջիմ Թորոսյան)։
Տես նաև
Նաիրի Զարյանի կիսանդրի (Երևան)
Աղբյուրներ
Կատեգորիա:Երևանի դպրոցներ
1573
Մահեր
Կատեգորիա:1573 Կատեգորիա:Տարեթվեր
Շառլոտա Բոմոնթ
Շառլոտա Բոմոնթ (Charlotte Beaumont, ), անգլիացի դերասանուհի, հայտնի է դարձել ITV հեռուստացանցով ցուցադրվող «Սպանություն լողափին» քրեական ֆիլմում մարմնավորած կերպարի շնորհիվ։
Ծանոթագրություններ
Կատեգորիա:Լոնդոն քաղաքում ծնվածներ Կատեգորիա:Դերասաններ այբբենական կարգով Կատեգորիա:Անգլիացի կինոդերասանուհիներ Կատեգորիա:21-րդ դարի անգլիացի դերասանուհիներ
Արկադի Բաբչենկո
Արկադի Արկադևիչ Բաբչենկո (Аркадий Аркадьевич Бабченко, ), ռուս գրող և լրագրող, զինվորական թղթակից, հրատարակիչ։
Կենսագրություն
Ծնվել է 1977 թվականին ինժեներ-կոնստրուկտորի և ռուսաց լեզվի և գրականության ուսուցչուհու ընտանիքում ։1995 թվականին զորակոչվել է բանակ, ծառայության է անցել Հյուսիսային Կովկասում։ Ծառայել Է կապի զորքերում, մասնակցել է Առաջին չեչենական պատերազմին։ 1997 թվականին զորացրվել է։ Ավարտել է Մոսկվայի ժամանակակից հումանիտար ակադեմիայի իրավաբանական ֆակուլտետը և ստացել միջազգային  իրավագիտության բակալավրի որակավորում։ Երկրորդ չեչենական պատերազմի ժամանակ պայմանագիր է կնքել  Ռուսաստանի զինված ուժերի  հետ և մասնակցել հակաահաբեկչական գործողություններին։ Եղել  է կապավոր, այնուհետև ծառայել է  մոտոհրաձգային զորքերում։ 2000 թվականին ավագ սերժանտ կոչումով զորացրվել է, զբաղվել է լրագրությամբ։
Աշխատել է զինվորական թղթակից «Московский комсомолец» օրաթերթում», այնուհետև եղել է «Մոռացված գունդ» («Забытый полк») հաղորդաշարի թղթակիցը (НТВ — ТВ-6 — ТВС)  , համագործակցել է թերթերի, ամսագրերի և հեռուստահաղորդումների հետ․ «Գյուղական Ռուսաստան»  («Крестьянская Россия»), «Բանակային խանութ» («Армейский магазин»), (Առաջին ալիք) , «Հետգրություն» («Постскриптум») (ТВЦ) և այլն։
Որոշ ժամանակ թողել է ժուռնալիստիկայի աշխատանքը և աշխատել որպես տաքսու վարորդ, այնուհետև աշխատանքի է անցել «Новая газета» պարբերաթերթում, սակայն որոշ ժամանակ անց ազատվել է աշխատանքից իր դիմումի համաձայն։ 2008 թվականին, Ռուս-վրացական պատերազմի ժամանակ եղել է զինվորական թղթակից ։
Արկադի Բաբչենկոն Զախար Պրիլեպինի և Ալեքսանդր Կարասյովի հետ համարվում են ժամանակակից ռազմական արձակի հիմնադիրները  ։ Նա նաև «Искусство войны» ամսագրի հրատարակիչն է ։
2012 թվականի մարտին Բաբչենկոյի նկատմամբ հարուցվել է քրեական գործ՝ ՌԴ քրեական օրենսգրքի 212-րդ հոդվածով (զանգվածային անկարգությունների կոչ )՝ կապված Պետական դումայի ընտրությունների պատճառով սկսված բողոքի ակցիաների համար ։
2013 թվականին Բաբչենկոն մեկնել էր Ստամբուլ, որտեղ այդ ժամանակ զանգվածային ցույցեր էին սկսվել։ Ստամբուլում ոստիկանները նրան չարտոնված նկարահանումների համար ծեծի ենթարկեցին և արտաքսեցին երկրից ։
2014 թվականի մայիսի 29-ին Բաբչենկոն փրկվել է մահից․ ուկրաինացի գեներալ-մայոր Սերգեյ Կուլչիցկին Մի-8 ուղղաթիռով իր հետ չի վերցնում Բաբչենկոյին ինքնաթիռի գերբեռնածության պատճառով, և երկու ժամ անց ուղղաթիռը խփվում է  Սլովյանսկ քաղաքի մոտ և ոչ ոք ողջ չի մնում  ։
Բաբչենկոն դեմ է Ռուսաստանի գործող իշխանությանը։ Դոմբասի պատերազմին ժամանակ աջակցել է Ուկրաինայի զինված ուժերին ։
Սպանության բեմականացում
2018 թվականի մայիսի 28-ին հայտնի դարձավ, որ Կիևում իր բնակարանի մուտքի մոտ սպանվել է Արկադի Բաբչենկոն   ։  Անհայտ անձինք մի քանի անգամ կրակել են նրա մեջքից և նա շտապ օգնության մեքենայի մեջ հիվանդանոցի ճանապարհին մահացել է ։
Սակայն մայիսի 30-ին Ուկրաինայի անվտանգության ծառայությունում կայացած ասուլիսին ներկայացավ անձամբ Բաբչենկոն և հայտնեց, որ իր սպանությունը եղել է բեմականացված ։
Աշխատություններ
Թարգմանություննեչ օտար լեզվից
Ծանոթագրություններ
Կատեգորիա:Եվրամայդանի մասնակիցներ Կատեգորիա:Ռուսաստանի իրավաբաններ Կատեգորիա:Ռուս լրագրողներ Կատեգորիա:Ռուս գրողներ Կատեգորիա:Ռուս հրատարակիչներ
Էկոլոգիական միգրանտ
Էկոլոգիական միգրանտ, մարդ, որը ստիպված է լքել իր տարածաշրջանը տեղական միջավայրի հանկարծակի կամ երկարաժամկետ փոփոխությունների պատճառով։ Այդ փոփոխությունները սպառնում են իրենց սեփական բարեկեցությանը կամ իրենց ընտանիքի բարեկեցությանը և ներառում են այնպիսի բնական երևույթներ, ինչպիսիք են երաշտը, անապատացումը, ծովի մակարդակի բարձրացումը և սեզոնային եղանակային պայմանների խախտումները։ Էկոլոգիական միգրանտները տեղափոխվում են այլ երկրներ կամ իրենց հայրենի երկրի այլ շրջաններ։ Թեև ներկա պահին գոյություն չունի էկոլոգիական միգրացիայի միասնական և հստակ սահմանում, այդ գաղափարն ավելի ու ավելի մեծ ուշադրություն է գրավում, քանի որ քաղաքական գործիչները, բնապահպաններն ու սոցիոլոգները փորձում են բացահայտել կլիմայի փոփոխության և շրջակա միջավայրի վատթարացման հնարավոր սոցիալական հետևանքները։
Սահմանում
«Էկոլոգիական միգրանտ» հասկացությունը չի համապատասխանում փախստականների իրավաբանորեն սահմանված սահմանումներից ոչ մեկին ։ Հետազոտողները կասկածի են ենթարկում էկոլոգիական միգրանտների բուն գաղափարը գիտական հիմնավորման պակասի և «միգրացիայի սպառնալիք մոգոնելու» փորձի պատճառով՝ տեղափոխությունների մեծ մասի իրական քաղաքական պատճառները թաքցնելու նպատակով ։ Էկոլոգիական աղետներից փրկված մարդիկ սովորաբար տեղափոխվում են ժամանակավորապես և ոչ շատ հեռու։
«Էկոլոգիական միգրանտ» եզրույթն առաջին անգամ առաջարկել է Լեսթեր Բրաունը 1976 թվականին։ Միգրացիայի միջազգային կազմակերպությունն առաջարկում է էկոլոգիական միգրանտների հետևյալ սահմանումը ․"«Էկոլոգիական միգրանտները մարդիկ կամ մարդկանց խմբեր են, որոնք իրենց կյանքի կամ կենսապայմանների վրա բացասաբար ազդող տեղական միջավայրի կտրուկ կամ երկարաժամկետ փոփոխությունների պատճառով ստիպված են ժամանակավորապես կամ ընդմիշտ լքել իրենց տները՝ տեղափոխվելով այլ երկրներ կամ իրենց հայրենի երկրի այլ շրջաններ»։"
Էկոլոգիական միգրանտների տեսակներ
Միգրացիայի միջազգային կազմակերպությունն առանձնացնում է էկոլոգիական միգրանտների երեք տեսակ․
Թվակազմ
Տասնամյակներ շարունակ էկոլոգիական միգրանտների ու փախստականների ընդհանուր թիվը հաշվելու մի քանի փորձ է արվել։ Ջոդի Յակոբսոնը, որին համարում են այս թեմայի առաջին հետազոտողը, հայտարարել է, որ «էկոլոգիական փախստականների» թիվը մոտեցել է 10 միլիոնի։ Նրա կարծիքով՝ ծովի մակարդակի բարձրացման «վատագույն սցենարի» դեպքում «էկոլոգիական փախստականների» թիվը վեց անգամ կգերազանցի քաղաքական փախստականների թիվը ։ 1989 թվականին ՄԱԿ-ի շրջակա միջավայրի ծրագրի գործադիր տնօրեն Մուստաֆա Տոլբան հայտարարել է, որ «առնվազն 50 միլիոն մարդ կարող է դառնալ էկոլոգիական փախստական, եթե աշխարհը չաջակցի կայուն զարգացման ռազմավարությանը» ։ 1990 թվականին Կլիմայի փոփոխության հարցերով փորձագետների միջկառավարական խումբը հայտարարել է, որ կլիմայի փոփոխության ամենալուրջ հետևանքը կարող է դառնալ «առափնյա գծի էրոզիայից, հեղեղներից և ուժեղ երաշտից փախած միլիոնավոր մարդկանց» միգրացիան ։ 90-ականների կեսերին բրիտանացի բնապահպան Նորման Մայերսը դարձել է այդ գաղափարի ամենանշանավոր կողմնակիցներից մեկը՝ հայտարարելով ,որ «էկոլոգիական փախստականները շուտով կդառնան հարկադիր փախստականների ամենամեծաքանակ խումբը» ։ Նա նաև պնդել է, որ 90-ականների կեսերին աշխարհում գոյություն է ունեցել 25 միլիոն էկոլոգիական փախստական, 2010 թվականին այդ թիվը կկրկնապատկվի, իսկ 2050 թվականին կհասնի 200 միլիոնի ։ Մայերսն էկոլոգիական միգրացիայի պատճառների թվին է դասում այնպիսի գործոններ, ինչպիսիք են անապատացումը, ջրի պակասը, ոռոգվող հողերի աղակալումը և կենսաբազմազանության սպառումը։ Նա նաև ենթադրել է, որ 2050 թվականին Չինաստանում էկոլոգիական միգրանտների թիվը կկազմի 30 միլիոն, Հնդկաստանում՝ 30 միլիոն, Բանգլադեշում՝ 15 միլիոն, Եգիպտոսում՝ 14 միլիոն, գետերի դելտայի մոտ գտնվող այլ շրջաններում՝ 10 միլիոն, և ափամերձ գոտիներում՝ 1 միլիոն ։ Ավելի ուշ Մայերսը ենթադրել է, որ 2050 թվականին էկոլոգիական միգրանտների թիվը կմոտենա 250 միլիոնի ։
Այդ հայտարարությունները լայն տարածում են ստացել, և ըստ ամենահանրաճանաչ կանխատեսումների՝ մինչև 2050 թվականը աշխարհում կհայտնվի 150-200 միլիոն էկոլոգիական փախստական։ Այս կարծիքը տարբեր ձևակերպումներով պարունակվում է Կլիմայի փոփոխության փորձագետների միջկառավարական խմբի, Մեծ Բրիտանիայի կառավարության (Կլիմայի փոփոխության տնտեսության վերաբերյալ Շտեռնի զեկույց) կլիմայի փոփոխության ազդեցիկ զեկույցներում, այնպիսի ոչ կառավարական կազմակերպությունների զեկույցներում, ինչպիսիք են Friends of the Earth-ը , Greenpeace Germany-ը (Jakobeit and Methmann 2007) և Christian Aid-ը , ինչպես նաև միջկառավարական կազմակերպությունների զեկույցները, որոնց թվում են Եվրոպայի խորհուրդը , ՅՈՒՆԵՍԿՕ-ն , Միգրացիայի միջազգային կազմակերպությունը (Brown 2008) և ՄԱԿ-ի Փախստականների հարցերով գերագույն հանձնակատարի գրասենյակը ։
Ներքին միգրացիայի մոնիթորինգի կենտրոնի տեղեկատվության համաձայն՝ 2019 թվականի առաջին կեսին 7 միլիոն մարդ ստիպված է եղել արտագաղթել երկրի ներսում՝ եղանակային ծայրահեղ պայմանների պատճառով։ Այս թիվը ռեկորդային է և երկու անգամ գերազանցում է բռնության և հակամարտությունների պատճառով արտագաղթող մարդկանց թիվը ։
2018 թվականին BBC-ն հայտնել է, որ «ՄԱԿ-ի տվյալներով՝ էկոլոգիական միգրանտների 80 տոկոսը կանայք են» ։
Համաշխարհային հանրության արձագանք
Էկոլոգիական միգրանտներին ապաստանի հնարավոր տրամադրման վերաբերյալ արձագանքը միանշանակ չէ, քանի որ շատ երկրներ ստիպված են լուծել իրենց ներքին խնդիրները։ Օրինակ՝ Հնդկաստանը, որի բնակչությունը գերազանցում է 1 միլիարդը, սահմանային արգելագիծ է կառուցում Բանգլադեշի հետ։ Չնայած, որ արգելագծի պաշտոնական նպատակը թմրավաճառության արգելքն է, այն կարող է նաև դադարեցնել Բանգլադեշից 20 միլիոն պոտենցիալ էկոլոգիական փախստականների միգրացիան ։ Կանադայում, ընդհակառակը, դանդաղորեն աճում է հասարակական ճնշումը, որը կոչ է անում ստեղծել էկոլոգիական միգրանտներին ընդունելուն և տեղավորելուն ուղղված քաղաքականություն   ։ 2016 թվականի սեպտեմբերի 20-ին ՄԱԿ-ի փախստականների և միգրանտների հարցերով գագաթնաժողովում Կանադայի վարչապետ Ջասթին Թրյուդոն հայտարարել է, որ էկոլոգիական փախստականների վերաբնակեցման ծրագրերը բավարար չեն ։ Շվեդիան, որն իր բաց դռների քաղաքականության շրջանակներում ապաստան է առաջարկել զինված հակամարտությունների գոտիներից փախստականներին, փոխել է քաղաքականությունը դեպի զսպվածություն և նույնիսկ փախստականներին դրամական խրախուսանք է առաջարկել ապաստանի տրամադրման մասին դիմումը հետ վերցնելու համար  ։
Ծանոթագրություններ
Կատեգորիա:Փախստականներ Կատեգորիա:Կլիմայի փոփոխություն Կատեգորիա:Բնության խնդիրներ Կատեգորիա:Բնակչության գաղթ Կատեգորիա:Բնակչության տեղահանում Կատեգորիա:Էկոլոգիա Կատեգորիա:Գլոբալացում
Կամո Սաշայի Ալավերդյան
Կամո Ալավերդյան (24 նոյեմբերի, 1967, Ղուզե Տաճար, Մարտունու շրջան - 24 մայիսի, 1994, Մարտակերտի շրջան), հայ ազատամարտիկ, Արցախյան ազատամարտի մասնակից։
Կենսագրություն
Կամո Ալավերդյանը ծնվել է 1967 թ. նոյեմբերի 24-ին Մարտունու շրջանի Ղուզե Ճարտար գյուղում։ Ավարտել է հայրենի գյուղի միջնակարգ դպրոցի ութերորդ դասարանը, ապա ուսումը շարունակել Մարտունի քաղաքի թիվ 125 պրոֆտեխուսումնարանի առևտրի բաժնում։ Ծառայել է Խորհրդային բանակում։ Զորացրվելուց հետո աշխատել է հայրենի գյուղի կոլտնտեսությունում։
Արցախյան շարժման տարիներին ծառայել է չորրորդ գումարտակում, այնուհետև Շուշիի գնդում ավագ լեյտենանտի զինվորական կոչում ուներ, վաշտի հրամանատար էր։ Մասնակցել է Աղդամի, Բերձորի, Ֆիզուլիի, Քարվաճառի, Մարտակերտի և այլ բնակավայրերի համար մղված մարտերին։ Զոհվել է 1994 թ. մայիսի 24-ին, Մարտակերտի շրջանում։ Հետմահու պարգևատրվել է «Մայրական երախտագիտություն` Արցախի քաջորդիներին» մեդալով։ Ամուսնացած չէր։ Հանգչում է Ղուզե Ճարտարի գերեզմանատանը ։
Ծանոթագրություններ
Կատեգորիա:Հայ ազատամարտիկներ Կատեգորիա:Նոյեմբերի 24 ծնունդներ Կատեգորիա:1967 ծնունդներ Կատեգորիա:Մայիսի 24 մահեր Կատեգորիա:1994 մահեր
1574
Մահեր
Կատեգորիա:1574 Կատեգորիա:Տարեթվեր
Զգայական դեպրիվացիա
Զգայական դեպրիվացիա (sensus — զգայություն և deprivatio — կորուստ, զրկում բառերից ), արտաքին ազդեցության մասնակի կամ ամբողջական դադարեցում մեկ կամ մի քանի զգայարանների վրա, որը հանգեցնում է կենտրոնական նյարդային համակարգ նյարդային իմպուլսների հոսքի նվազմանը ։ Զգայական դեպրիվացիան կարող է ի հայտ գալ փակ տարածությունում անձնակազմի մեկուսացման դեպքում (սուզանավում, տիեզերանավում և այլն) ։
Դեպրիվացիայի պարզագույն միջոցներից են աչքակապը կամ ականջի համար նախատեսված խցանները, որոնք նվազեցնում կամ մեկուսացնում են ազդեցությունը տեսողության կամ լսողության վրա, միևնույն ժամանակ, ավելի բարդ միջոցները կաորղ են «անջատել» հոտառությունը, համը, շոշափելիքի զգացումը, ջերմային ընկալումը և հավասարակշռության օրգանները։ Զգայական դեպրիվացիան կիրառվում է ոչ ավանդական բժշկությունում, յոգայում, մեդիտացիայում, հոգեբանական գիտափորձերում (օրինակ՝ սենսորային դեպրիվացիայի խցիկ), նաև ԲԴՍՄ խաղերում և խոշտանգումներում։
Սենսորային դեպրիվացիայի կարճ շրջանները մարդու վրա ունենում են հանգստացնող ազդեցություն, այն դեպքում, երբ արտաքին գրգռիչների երկարաժամկետ զրկումը կարող է հանգեցնել տագնապի, զգայապատրանքների, դեպրեսիայի, ասոցիալ վարքի , որն այնուհետև կարող է առաջացնել հետտրավմատիկ սթրեսային խանգարում։
Սենսորային դեպրիվացիայի խցիկ
Զգայական դեպրիվացիայի խցիկը ձայնային և անլուսաթափանց խցիկ է, որտեղ մարդը լողում է աղի ջրում, որի խտությունը հավասար է մարմնի խտությանը և ջերմությունը շատ մոտ է մարմնի ջերմաստիճանին։ Այդ խցիկը՝ զգայական դեպրիվացիայի ազդեցությունն ուսումնասիրելու նպատակով, առաջին անգամ օգտագործել է Ջոն Լիլին՝ 1954 թվականին։ Այդպիսի խցիկները նաև օգտագործվում են մեդիտացիայի, լիցքաթափման և ոչ ավանդական բժշկությունում։
Կոլումբիայի բրիտասնական համալսարանից Պիտեր Սյուդֆելդը և Ռոդերիկ Բորին 1970-ականներին ուսումնասիրեցին զգայական դեպրիվացիայի խցիկի թերապևտիկ կիրառությունը։ Նրանաց տեխնիկան անվանվեց «Սահմանափակ միջավայրային ստիմուլյացիայի թերապիա» (Restricted Environmental Stimulation Therapy, REST)։
Զգայական դեպրիվացիայի առավելություններ
Զգայական դեպրիվացիան ակտիվորեն կիրառվում է որպես շատ հուզական վիճակների և հիվանդությունների դեմ պայքարի միջոց։ Դրանցից առավել տարածված են․
Որորշ վարժություններ, մշակված տարբեր դպրոցների կողմից, օգտագործում են դեպրիվացիան՝ անձի շտկման նպատակով։ Փակ աչքեր, լուռ, մեկուսացված տեղ, անշարժ դիրք, մենակեցություն․ դրանք բոլորը զգայական դեպրիվացիայի տարատեսականեր են, որոնք կիրառվում են ինքնազարգացման տարբեր գործընթացներում ։
Բացասական հետևանքներ
Զգայական դեպրիվացիայում գտնվելու ժամանակահատվածի մեծացման հետ մեկտեղ՝ անկայուն հոգեկան գործունեության փուլում ի հայտ է գալիս հուզական անկայունություն, որը հանգեցնում է տրամադրության անկման (դեպրեսիա, ապատիա)։
Որքան դաժան են զգայական դեպրիվացիայի պայմանները, այնքան արագ են խախտվում մտածողության գործընթացները, ինչը հանգեցնում է ինչ-որ բանի վրա կենտրանանալու անհնարաությանը, հետևաբար՝ դժվարեցնում է խնդիրները վերլուծելու կարողությունը։ Ֆիքսում են էքստրապոլյացիան և ոչ բարդ մտավոր գործողությունների արտադրողակաությունը ։
Ժամանակաի մեծացման դեպքում էյդետիզմի պատկերացումները կարող են դուրս գալ ակտուալ «ես»-ի հսկողությունից և հանդես գալ որպես հալյուցինացիա ։
Ռիսկի գործոնները՝ երեխաների մոտ
Խոսելով երեխաների դեպրիվացիայի մասին, ենթադրվում է զգայունության խանգարում։ Երեխաների մոտ այն կարող է առաջացնել մտավոր հետամնացություն։ Հաճախ հանդիպում է տեսողական և լսողական դեպրիվացիա։
Երեխաները, ովքեր դաստիարակվում են գիշերօթիկ դպրոցներում, չունեն ընտանիք հակված են զգալու նոր տպավորությունների անբավարարվածություն, քանի որ միշտ գտնվում են միևնույն պայմաններում։ Երեխաների մոտ զգայական դեպրիվացիան կարող է հանգեցնել շարժողական ունակությունների, մտավոր և խոսքային ոչ լիարժեք զարգացման ։
Ծանոթագրություններ
Կատեգորիա:Զգայապատրանք Կատեգորիա:Հոգեբանության մեթոդներ Կատեգորիա:Փորձարարական հոգեբանություն Կատեգորիա:Հոգեկան վիճակներ
Գրանիտնոե (ավան, Վոլոդարսկի շրջան)
2001 թվականի տվյալներով Գրանիտնոե ավանում բնակվում էր 285 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Վոլոդարսկի շրջանի բնակավայրեր Կատեգորիա:Ուկրաինայի ավաններ Կատեգորիա:1779 թվականին հիմնադրված բնակավայրեր
Լա Սելվա դե Մար
Լա Սելվա դե Մար  (La Selva de Mar), մունիցիպալիտետ Իսպանիայում, գտնվում է Խիրոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Ալտ Էմպորդա շրջանում։ Տարածքը կազմում է 7,2 կմ²։ Բնակչությունը՝ 220 մարդ (2010 թվականի տվյալներով)։
Արտաքին հղումներ
Կատեգորիա:Իսպանիայի բնակավայրեր
Աբդիու
Աբդիու, եբրայական ծագումով հայկական արական անուն։ Ծագում է եբրայերեն عبده‎ (ʿObadiā) կամ عبدو (‛Obadyāhu) անունից, որից առաջացել են նաև ասորերեն عبدو (‛Abdū)‎, հունարեն Ὀβδιού կամ Ἀβδίας, լատիներեն Obadia, ֆրանսերեն Abdias անունները։ Եբրայերեն բառը կազմված է عبد ('abd) «ծառայել» և ياه (Yāh) «Աստված» բառերից, որի բուն նշանակությունն է՝ «ծառա Աստծո» ։
Աղբյուրներ
Կատեգորիա:Հայկական արական անձնանուններ
Աիդա Ֆերնանդես Ռիոս
Աիդա Ֆերնանդես Ռիոս (Aida Fernández Ríos, ), Կլիմայական ակտիվիստ, ծովային կենսաբան, Իսպանիայի Ծովային հետազոտությունների ինստիտուտի (IIM) պրոֆեսոր, որը մասնագիտացել է Ատլանտյան օվկիանոսի ուսումնասիրության մեջ։ Հանդիսացել է Իսպանիայի ազգային հետազոտական խորհրդի (CSIC) տնօրենը, ինչպես նաև Գալիսիայի թագավորական գիտությունների ակադեմիայի (RAGC) անդամ։
Կենսագրություն
Ֆերնանդեսի ծովային կենսաբանության հետազոտական աշխատանքները սկսվել են 1972 թվականին, որբ նա սկսել է աշխատել Ուրուգվայի Ձկնորսության հետազոտությունների ինստիտուտում (IIP) ։ 1992 թվականին Սանտյագոյի համալսարանում ստացել է կենսաբանության դոկտորի կոչում ։ 2006 - 2011 թվականների ընթացքում եղել է Իսպանիայի ազգային հետազոտական խորհրդի տնօրենը, նաև ղեկավարել Միջազգային աշխարհոլորտ-կենսոլորտային ծրագրի կոմիտեն, որը կենտրոնացած էր կլիմայի փոփոխության ուսումնասիրության վրա 2005 - 2011 թվականներին ։ 2015 թվականի հունիսի 6-ին միացել է Գալիսիայի թագավորական գիտությունների ակադեմիային, որտեղ որտեղ նա հանդես է եկել ելույթով՝ ածխաթթու գազի պատճառով Ատլանտյան օվկիանոսի աճող թթվայնության վերաբերյալ, որը վերնագրված էր «Ծովի թթվայնացում. ածխաթթու գազի արտանետումների հետևանք» ։
Ծանոթագրություններ
Կատեգորիա:Իսպանացի գիտնականներ Կատեգորիա:Կին կենսաբաններ Կատեգորիա:Իսպանացի կին գիտնականներ
Նիկոս Կավադիաս
Նիկոս Կավադիաս - հույն անվանի բանաստեղծ, գրող
Կենսագրություն
Նիկոս Կավադիասը ծնվել է 1910 թվականի հունվարի 11-ին, ռուսական կայսրության Նիկոլսկ-Ուսսուրիյսկի (ներկայիս Պրիմորիեի երկրամասի Ուսսուրիյսկ քաղաքը) գավառական քաղաքում, Հունաստանից ժամանակավորապես Հեռավոր Արևելք տեղափոխված, կեֆալոնիացի հայտնի նավատերերի տոհմից սերող Խարիլաոս Կավադիասի և Դորոթեա Անգելատուի ընտանիքում։ Հայրը այստեղ առևտրական մի կազմակերպություն էր հիմնել, որը հիմնականում գործակցում էր ռուսական բանակի հետ։
1914 թվականին, երբ սկսվեց Առաջին համաշխարհային պատերազմը, նա ընտանիքը բերեց հայրենիք՝ կեֆալոնական Արգոստոլիոն քաղաքը և ինքը դարձյալ վերադարձավ Ռուսաստան; Բայց 1917 թվականի Հոկտեմբերյան հեղափոխությունը ոչ միայն վերջ դրեց նրա ձեռնարկատիրական գործունեությանը, այլև զրկեց ազատությունից. Խարիլաոսին բանտ նետեցին, և նա կարողացավ Հունաստան վերադառնալ միայն 1921 թվականին։
Դրանից մեկ տարի անց նրանց ընտանիքը տեղափոխվեց Պիրեյոս (ներկայումս՝ Աթենքի խոշոր նավահանգստային արվարձանը)։ Այստեղ Նիկոսն ավարտեց տարրական դպրոցն ու ընդունվեց գիմնազիա, որտեղ սովորելու տարիներին ծանոթացավ ռազմածովային նավատորմի բժիշկ, գրող Պավլոս Նիրվանասի հետ։ Թերևս վերջինիս ազդեցությամբ էլ պատանին կատարեց իր առաջին գրական փորձերը։ 18 տարեկան էր, երբ հրատարակեց իր առաջին բանաստեղծությունները՝ Պետրոս Վալխալաս կեղծանունով։
Հոր մահը Նիկոսին ստիպեց ընտանիքի հոգսը թեթևացնելու նպատակով աշխատանքի ընդունվել նավագնացային մի ընկերության գրասենյակում։ Նա միաժամանակ շարունակում էր համագործակցել գրական ամսագրերի հետ; 1928 թվականին մեկնեց իր առաջին ծովային ուղերթին՝ որպես յունգա «Ագիոս Նիկոլաոս» («Սուրբ Նիկողայոս») բեռնանավի վրա։ Տասը տարի անց զորակոչվեց բանակ, որտեղ 1939 թվականին ռադիստի դիպլոմ ստացավ և որպես կապավոր մասնակցեց 1940-1941 թվականների՝ հույների համար հաղթական հույն-իտալական պատերազմին։
Երկրորդ համաշխարհային պատերազմի և Հունաստանում քաղաքացիական պատերազմի ավարտից հետո՝ 1949 թվականից ընդհուպ մինչև 1974 թվականը Նիկոս Կավադիասը, ոչ մեծ ընդմիջումներով, առևտրային նավերի վրա աշխատել է որպես ռադիստ։ Այդ տարիների ընթացքում լույս է ընծայել բանաստեղծությունների և պատմվածքների բազմաթիվ ժողովածուներ, ընդ որում՝ ոչ միայն հայրենիքում, այլև նրա սահմաններից դուրս։ Նրա՝ արտասահմանում լույս տեսած առաջին գիրքը 1959 թվականին Ֆրանսիայում տպագրված «Հերթափոխ» բանաստեղծական ժողովածուն էր (ֆրանսերեն)։
Նիկոս Կավադիասի՝ տաղանդավոր ծովերգու բանաստեղծի ու արձակագրի ստեղծագործությունները նրա մահից հետո էլ շարունակում են մեծ ժողովրդականություն վայելել։ Ընթերցողների հետաքրքրությունը դրանց նկատմամբ մեծապես աճեց հատկապես 1990-ական թվականներին, երբ հույն անվանի երգահան Թանոս Միկրուցիկոսը Կավադիասի բանաստեղծությունների հիման վրա ստեղծեց արվեստասերների կողմից շատ սիրված «Հարավային Խաչ» և «Հորիզոնի գծերը» երգաշարերը։ Քանքարավոր ծովերգուի շատ բանաստեղծություններ ընդգրկված են հունական դպրոցների դասագրքերում և ուսուցանվում են աշակերտներին որպես հունական ոգու գեղեցիկ ու անկեղծ արտացոլումներ։
Ուսումնասիրողները գտնում են, որ նրա ստեղծագործությունների վրա նկատելի է ֆրանսիացի մեծատաղանդ խորհրդապաշտ բանաստեղծ Շառլ Բոդլերի ազդեցությունը։ Որոշ ազդեցություն թողել է նաև կոմունիստական գաղափարախոսությունը, որն զգացվում է արգենտինացի համբավավոր հեղափոխական Չե Գևարային և ֆրանկոյականների կողմից սպանված իսպանացի մեծ բանաստեղծ Ֆեդերիկո Գարսիա Լորկային ձոնված բանաստեղծություններում։ Այս առումով հիշատակման է արժանի այն փաստը, որ Նիկոս Կավադիասը Երկրորդ համաշխարհային պատերազմի տարիներին անդամագրվել է Հունաստանի կոմունիստական կուսակցությանը, գերմանական օկուպացիայի ժամանակաշրջանում ակտիվորեն մասնակցել ֆաշիստների դեմ ծավալված դիմադրության շարժմանը։
Նիկոս Կավադիասը մահացել է 65 տարեկան հասակում՝ 1975 թվականի փետրվարի 10-ին, ինֆարկտից ։ Թաղվել է Աթենքի Առաջին գերեզմանատանը։
Բանաստեղծությունների ժողովածուներ
1933: Marabu (Μαραμπού, Marampou)
1975: Traverso (Τραβέρσο)
1987: The Collected Poems of Nikos Kavadias, tr. G. Holst-Warhaft [Greek and English texts]
Արձակ
1954:Βάρδια(վեպ)
1987: Λί1995 թվականին էկրանավորվել է։
1987: Του Πολέμου/Στ' άλογό μου
1575
Մահեր
Կատեգորիա:1575 Կատեգորիա:Տարեթվեր
Մանիտոլ
Մանիտոլ, ածխաջրատային ալկոհոլ, որն օգտագործվում է որպես քաղցրացուցիչ և դեղամիջոց ։ Կիրառվում է որպես ցածր կալորիականությամբ քաղցրացուցիչ, քանի որ այն վատ է ներծծվում աղիքների կողմից ։ Որպես դեղամիջոց՝ օգտագործվում է աչքերում ճնշումը նվազեցնելու համար՝ գլաուկոմայի դեպքում և ներգանգային ճնշումը ինջեցնելու նպատակով  ։ Կիրառվում է ներերակային ներմուծման և ինհալյացիայի միջոցով ։ Ազդեցությունը սովորաբար սկսվում է 15 րոպեից և տևում մինչև 8 ժամ ։
Կողմնակի ազդեցություններից են էլեկտրոլիտային խանգարումները և դեհիդրատացիան (ջրազրկում) ։ Այլ լուրջ խնդիրներից են սրտային և երիկամային անբավարարությունները ։ Դեռ պարզ չէ հղիության ընթացքում կիրառությունը անվտանգ է թե ոչ ։ Մանիտոլը պատկանում է օսմոտիկ միզամուղ դեղամիջոցների շարքին ։
Մանիտոլը հայտնաբերել է Ջոզեֆ Լուի Պրուստին 1806 թվականին ։ Առողջապահության համաշխարհային կազմակերպության հիմնական դեղամիջոցների ցանկում է ։ Ի սկզբանե դեղորայքը պատրաստվում էր հացենի սպիտակից և կոչվում էր մանանա՝ աստվածաշնչյան սննդի հետ նմանության պատճառով ։ Մանիտոլը ընդգրկվել է Համաշխարհային հակադոպինգային գործակալության արգելված դեղերի ցանկում․ մտավախություն կա, որ այն կարող է քողարկել այլ դեղամիջոցների կիրառումը ։
Կիրառումներ
Միացյալ Նահանգներում մանիտոլը կիրառվում է ներգանգային և ներակնային ճնշման նվազեցման, ինչպես նաև ուղեղի այտուցի ժամանակ։
Եվրոպական միությունում մանիտոլը ցուցված է 18 տարեկան և բարձր տարիքի մեծահասակների մոտ մուկովիսցիդոզի բուժման համար ։
Մանիտոլն օգտագործվում է ներերակային տարբերակով սուր բարձրացած ներգանգային ճնշումը նվազեցնելու համար, օրինակ՝ գլխի վնասվածքի ժամանակ, մինչև այլ դեղամիջոցների կիրառումը ։ Թեև մանիտոլի կիրառումը գլխուղեղի վնասվածքից հետո ներգանգային ճնշումը իջեցնելու հիմնական միջոցն է, սակայն հիպերտոնիկ ֆիզիոլոգիական լուծույթը համարվում է առաջին գծի դեղամիջոց։ Քանի որ բուժման կայուն դեպքերում հիպերտոնիկ ֆիզիոլոգիական լուծույթն ավելի լավ է գործում ։ Մանիտոլի ներզարկերակային ներարկումները կարող են ժամանակավոր բացել արյուն-ուղեղային պատնեշը՝ խաթարելով ամուր հանգույցները ։
Օգտագործվում է նաև այտուցների և երիկամային անբավարարության ժամանակ, որն ուղեկցվում է մեզի արտահոսքի նվազմամբ։ Մանիտոլը նվազեցնում է ներակնային ճնշումը և արագացնում է թունավոր նյութերի արտազատումը ։
Հետազոտությունների արդյունքում պարզ է դարձել, որ մանիտոլի օգտագործումը երիկամների փոխպատվաստման ժամանակ նվազեցնում է երիկամի վնասումը փոխպատվաստումից, բայց չի նվազեցնում փոխպատվաստված օրգանի մերժման հավանականությունը։
Մանիտոլը գործում է որպես օսմոտիկ լուծողական 20 գրամից ավել չափաբաժիններով և երբեմն վաճառվում է որպես լուծողական երեխաների համար։
Առաջարկվել է մանիտոլի օգտագործումը ասթմայի ժամանակ ինհալացիայի տարբերակով։ Սակայն, ըստ 2013 թվականի կատարած աշխատանքների, հաստատվել է, որ մանիտոլի օգտագործումն ասթմայի ժամանակ նպատակահարմար չէ ։
Մանիտոլը սովորաբար օգտագործվում է արյան արհեստական շրջանառության ժամանակ։ Կարգավորում է երիկամային ֆունկցիան արյան քիչ հոսքի և ցածր ճնշման պայմաններում։ Լուծույթը կանխում է էնդոթելային բջիջների այտուցի առաջացումը երիկամներում։
Մանիտոլը նաև գլաուկոմայի բուժման առաջին ընտրված դեղամիջոցն է անասնաբուժության մեջ։ Կիրառվում է 20 %-ոց լուծույթը ներերակային տարբերակով։ Այն ջրազրկում է ապակենման մարմինը և հետևաբար նվազեցնում է ներակնային ճնշումը ։
Սնունդ
Մանիտոլն ավելի քիչ է բարձրացնում արյան մեջ գլյուկոզան, քան սախարոզը (այդպիսով ունենալով համեմատաբար ավելի ցածր գլիկեմիկ ինդեքս), ուստի այն օգտագործվում է որպես քաղցրացուցիչ շաքարախտով հիվանդ մարդկանց համար։ Թեև մանիտոլն այլ ածխաջրատային սպիրտների հետ համեմատած ունի լուծելիության ավելի բարձր ջերմաստիճան, այն ունի սառեցնող էֆեկտ, որը սովորաբար հանդիպում է անանուխի կոնֆետներում և մաստակներում ։ Նաև ունի շատ ցածր հիգրոսկոպիկություն (դա այն հատկությունն է, երբ որոշ նյութեր ստիպված են կլանել կամ դուրս մղել ջրի մոլեկուլները շրջակա միջավայրից կամ դրանցից դուրս), օդից ջուրը չի կլանում նույնիսկ 98 % խոնավության պայմաններում։ Այս հատկությունը մանիտոլին շատ կիրառելի է դարձնում որպես կոշտ կոնֆետների, չորացրած մրգերի և մաստակների ծածկույթների բաղադրիչ ։ Մանիտոլը մաստակներում տարածված օժանդակ նյութ է ։
Անալիտիկ քիմիա
Մանիտոլը կարող է օգտագործվել բորաթթվի հետ միասին։ Սա մեծացնում է բորաթթվի թթվային ուժը, ինչը թույլ է տալիս ավելի ճշգրիտ լինել թթվի ծավալային վերլուծության մեջ ։
Այլ
Մանիտոլը մանիտոլային ագարի հիմնական բաղադրիչն է, որը բակտերիաների աճի միջավայր է հանդիսանում։
Մանիտոլի և ֆենտանիլի (կամ ֆենտանիլի անալոգների) խառնուրդը 1:10 հարաբերակցությամբ վաճառվում է «China white» անվամբ, որը հերոինի հայտնի փոխարինող է ։
Հակացուցումներ
Մանիտոլը հակացուցված է ծանր հիպովոլեմիայով, անուրիայով (անմիզություն), նախկինում թոքային այտուցով հիվանդացած, գրգռված աղիքի համախտանիշով (IBS) և ներգանգային արյունահոսություն ունեցող մարդկանց։
Քիմիա
Մանիտոլը սորբիտոլի իզոմեր է, այս երկուսը տարբերվում են միայն ածխածնի 2-ի վրա հիդրօքսիլ խմբի տեղակայմամբ ։ Չնայած այս երկու ածխաջրատային սպիրտները նման են, սակայն բնության մեջ ունեն տարբեր ծագում և հալման ջերմաստիճան։
Արտադրությունը
Մանիտոլը դասակարգվում է որպես ածխաջրատային ալկոհոլ, այսինքն այն ստացվում է ածխաջրատից (մանոզից)։ Այլ ածխաջրատային սպիրտներ ներառում են քսիլիտոլ և սորբիտոլ ։
Արդյունաբերական սինթեզ
Մանիտոլը սովորաբար արտադրվում է ֆրուկտոզայի հիդրոգենացման միջոցով, որը ձևավորվում է օսլայից կամ սախարոզից։ Չնայած նրան, որ օսլան ավելի մատչելի աղբյուր է, քան սախարոզը, օսլայի փոխակերպումը շատ ավելի բարդ է։ Ի վերջո, ստացվում է օշարակ, որը պարունակում է մոտ 42% ֆրուկտոզա, 52% գլյուկոզա և 6% մալթոզա։ Իսկ սախարոզի դեպքում օշարակի մեջ պարունակվում է մոտ 50% ֆրուկտոզա։ Երկու դեպքում էլ օշարակները քրոմատոգրաֆիկորեն մաքրվում են՝ 90–95% ֆրուկտոզա պարունակելու համար։ Այնուհետև ֆրուկտոզան հիդրոգենացվում է նիկելի կատալիզատորի վրա և վերածվում սորբիտոլի և մանիտոլի խառնուրդի ։
Կենսասինթեզ
Մանիտոլը բնության մեջ էներգիայի և ածխածնի կուտակման ամենաառատ նյութերից մեկն է, որն արտադրվում է բազմաթիվ օրգանիզմների կողմից՝ ինչպիսիք են բակտերիաները, խմորասնկերը, սնկերը, ջրիմուռները և շատ բույսեր ։ Միկրոօրգանիզմների կողմից խմորումը արդյունաբերական սինթեզի այլընտրանք է։ Սնկերում ֆրուկտոզա-մանիտոլ նյութափոխանակության ուղին, որը հայտնի է որպես մանիտոլային ցիկլ, հայտնաբերվել է նաև կարմիր ջրիմուռներում՝ (Caloglossa leprieurii) ։ Կաթնաթթվային բակտերիաների դասը բազմաթիվ ֆերմենտացման ուղիների պատճառով, փոխակերպում են կամ երեք ֆրուկտոզայի, կամ երկու ֆրուկտոզայի և մեկ գլյուկոզա, երկու մանիտոլ, և մեկական մոլեկուլ՝ կաթնաթթվի, քացախաթթվի և ածխաթթու գազի: Միջին և մեծ կոնցենտրացիաներով ֆրուկտոզա պարունակող հումքի օշարակները (օրինակ՝ հնդկական խնձորի հյութ, որը պարունակում է 55% ֆրուկտոզա, 45% գլյուկոզա) կարող են արտադրել 200 գ մանիտոլ մեկ լիտր հումքի համար։ Հետագա հետազոտությունները անցկացվում են՝ ուսումնասիրելով կաթնաթթվային բակտերիաներում մանիտոլի ավելի արդյունավետ ուղիներ ստեղծելու համար, ինչպես նաև այլ միկրոօրգանիզմների օգտագործումը՝ խմորասնկեր և աղիքային ցուպիկ ։
Բնական արդյունահանում
Քանի որ մանիտոլը հայտնաբերված է մի շարք բնական հումքերում, ներառյալ գրեթե բոլոր բույսերը, այն կարելի է ուղղակիորեն արտադրել բնական հումքերից, այլ ոչ թե քիմիական կամ կենսաբանական նյութերից։ Փաստորեն, Չինաստանում մանիտոլի արտադրության ամենատարածված հումքը ջրիմուռներն են ։ Բույսերում մանիտոլի կոնցենտրացիաները կարող են տատանվել 20%, ծովային ջրիմուռներում՝ մինչև 90% ։
Մանիտոլն արտադրվում է Սոքսլետի արդյունահանմամբ՝ օգտագործելով էթանոլ, ջուր և մեթանոլ՝ գոլորշու համար։ Այնուհետև մանիտոլը վերաբյուրեղացվում է էքստրակտից, ինչը սովորաբար կազմում է սկզբնական բնական արտադրանքի մոտ 18%-ը։ Արտադրման մեկ այլ եղանակ է գերկրիտիկական և ենթակրիտիկական հեղուկների օգտագործումը։ Այս հեղուկներն այնպիսի փուլում են, որ ոչ մի տարբերություն չկա հեղուկի և գազային փուլերի միջև, ուստի ավելի դիֆուզիոն են, քան սովորական հեղուկները։ Համարվում է, որ դա նրանց զանգվածային փոխանցումը շատ ավելի արդյունավետ է դարձնում, քան սովորական հեղուկներինը։
Ձիթապտղի տերևների գերկրիտիկական ածխածնի երկօքսիդի արդյունահանումը պահանջում է ավելի քիչ լուծիչ յուրաքանչյուր տերևի համար, քան ավանդական արդյունահանումը` 141,7 գ, CO2՝ 194,4 գ, էթանոլ՝ 1 գ։ Ենթակրիտիկական ջուրն ավելի մատչելի է, և ցույց է տրված, որ այն ունի ավելի մեծ արդյունքներ, քան ավանդական արդյունահանումը։ Այն պահանջում է ընդամենը 4,01 գ ջուր, ձիթապտղի տերևի 1 գ համար և տալիս է 76,75% մանիտոլ։ Ե՛վ գերկրիտիկական, և՛ ենթակրիտիկական արդյունահանումները ավելի մատչելի են, արագ, մաքուր և էկոլոգիապես մաքուր, քան ավանդական արդյունահանումը։ Այնուամենայնիվ, պահանջվող բարձր աշխատանքային ջերմաստիճանները և ճնշումներն այս տեխնիկայի արդյունաբերական կիրառման մեջ տատանվելու պատճառ են հանդիսանում ։
Պատմություն
Ջուլիե Դոմակը պարզաբանել է հացենի սպիտակից ստացված հեքսենի և մանիտոլի կառուցվածքը։ Նա որոշել է կրկնակի կապի տեղակայումը մանիտոլից ստացված հեքսենում և ապացուցել, որ այն նորմալ հեքսենի ածանցյալ է։ Դրանով լուծվել է նաև մանիտոլի կառուցվածքը, որը մինչ այդ անհայտ էր   ։
Հակասություն
Երեք ուսումնասիրությունները, որոնք ի սկզբանե գտել էին մանիտոլի բարձր չափաբաժինների արդյունավետությունը գլխի ծանր վնասվածքների բուժման համար, հետազոտության հիմք էին հանդիսանում։ Քանի որ 2007 թվականին գլխավոր հեղինակ դոկտոր Խուլիո Կրուզի մահից հետո հետաքննությունը կասկածի տակ էր դրել՝ արդյոք ուսումնասիրություններն իրականում տեղի են ունեցել, թե ոչ   ։
Ծանոթագրություններ
Կատեգորիա:Սննդային հավելումներ Կատեգորիա:Բազմատոմ սպիրտներ Կատեգորիա:Դեղամիջոցներ Կատեգորիա:Օրգանական քիմիա Կատեգորիա:Սպիրտներ
Եղիայի և Հովհաննու լճակ
Եղիայի և Հովհաննու լճակ, լճակ Դաշտային Կիլիկիայում, Պիռամոսի վտակ Սուրան գետի հովտում, Սիմանկլա բերդի մոտ։ Հիշատակված է Լևոն II-րդի 1212 թվականի լատիներեն պարգևագրում։ Արևմտահայերեն տառադարձությամբ՝ Լճակն Եղիայի և Հովհաննու ։
Ծանոթագրություններ
Կատեգորիա:Թուրքիայի լճեր Կատեգորիա:Կիլիկիա
Ռաֆիկ Ալավերդյան
Ռաֆիկ Ալավերդյան (26 հունիսի, 1956, Աղդամ- 5 փետրվարի, 1993, Չլդրան), հայ ազատամարտիկ, Արցախյան ազատամարտի մասնակից։
Կենսագրություն
Ռաֆիկ Ալավերդյանը ծնվել է 1956 թ. հունիսի 26-ին Աղդամ քաղաքում։ Ավարտել է տեղի միջնակարգ դպրոցը։ Ծառայել է Խորհրդային բանակում, զորացրվելուց հետո աշխատանքի անցել Հայկազովի տեղամասում՝ որպես ավտոկռունկավար։ 1988-ին ընտանիքով տեղափոխվել է Ստեփանակերտ։
1993 թ. հունվարի 22-ից անդամագրվել է ԿՊՇ-ի երկրորդ հրաձգային գումարտակին։ Զոհվել է 1993 թ. փետրվարի 5-ին Չլդրանում։ Հետմահու պարգևատրվել է ՀՀ «Արիության համար» մեդալով։ Ամուսնացած էր, ունի երկու երեխա։ Հանգչում է Ստեփանակերտի Հուշահամալիրում ։
Ծանոթագրություններ
Կատեգորիա:Հայ ազատամարտիկներ Կատեգորիա:Հունիսի 26 ծնունդներ Կատեգորիա:1956 ծնունդներ Կատեգորիա:Փետրվարի 5 մահեր Կատեգորիա:1993 մահեր
1576
Մահեր
Կատեգորիա:1576 Կատեգորիա:Տարեթվեր
Ռոլի
Ռոլին (Raleigh), քաղաք ԱՄՆ-ի արևելյան մասում, Հյուսիսային Կարոլինա նահանգում։ Այն Հյուսիսային Կարոլինայի նահանգակենտրոնն է։ Ռոլին անվանում են «կաղնե քաղաք»։ Այն իր մեծությամբ երկրորդն է Հյուսիսային Կարոլինայում Շառլոտ քաղաքից հետո։
Քույր քաղաքներ
Կատեգորիա:ԱՄՆ-ի քաղաքներ Կատեգորիա:Հյուսիսային Կարոլինա Կատեգորիա:1792 թվականին հիմնադրված բնակավայրեր
Մարթա Վաշինգտոն
Կենսագրություն
Մարթա Վաշինգտոնը ծնվել է բապտիստի ընտանիքում 1731 թվականի հունիսի 2-ին իր ծնողներին պատկանող պլանտացիայում։ 18 տարեկանում ամուսնացել է հարուստ ամուրի Դենիել Պարկ Կաստիսի հետ, ով մեծ էր նրանից 20 տարով։ Կաստիսից Մարթան ունենում է չորս երեխա, երկուսը մահացել են մանուկ ժամանակ։ 1757 թվականին ամուսնու մահից հետո Մարթան դառնում է երիտասարդ հարուստ այրի։
1759 թվականին հունվարի 6-ին Մարթան ամուսնանում է բրիտանական բանակի գնդապետ Ջորջ Վաշինգտոնի հետ։ Ամուսնությունից անմիջապես հետո Վաշինգտոնին հեռացնում են բրիտանական բանակից՝ շրջանում բրիտանական իշխանության քաղաքականության հետ անհամաձայնության պատճառով։ Մարթան և Ջորջը սեփական երեխաներ չունեցան, նրանք մեծացնում էին Մարթայի առաջին ամուսնությունից ունեցած երկու երեխաներին։
Երբ Ջորջ Վաշինգտոնը գլխավորում է Ամերիկայի կամավորական բանակը Անկախության պատերազմում, Մարթան մշտապես հետևում էր ամուսնուն։ Դեմ էր, որպեսզի ամուսինը մասնակցի նոր ձևավորված Ամերիկայի Միացյալ Նահանգների նախագահական ընտրություններին։ Նաև 1789 թվականին ապրիլի 30-ին չի մասնակցում ամուսնու՝ որպես նախագահ երդման արարողությանը, բայց կատարում է բոլոր պաշտոնական պարտականությունները, որոնք կապված էին Առաջին տիկնոջ դերի հետ, չնայած Առաջին տիկին հասկացությունը հայտնվել է ավելի ուշ։
Հիշատակ
Նախագահական մեկդոլարանոց դրամների ծրագրով (Presidential $1 Coin Program) Մարթա Վաշինգտոնի պատվին թողարկվեցին ոսկե հուշադրամներ կես ունցիայի համար 10 դոլլար արժեքով, ինչպես նաև բրոնզե մեդալներ։
Ծանոթագրություններ
Կատեգորիա:ԱՄՆ-ի առաջին տիկիններ Կատեգորիա:ԱՄՆ-ի քաղաքական գործիչներ
Ժաքլին Քենեդի
Ժաքլին Քենեդին, 1961-1963 թթ եղել է ԱՄՆ առաջին տիկինը։ Ստացել է լրագրողի մասնագիտություն։ 1953 թ.-ին նա ամուսնանում է ԱՄՆ-ի 35-րդ նախագահ Ջոն Քենեդու հետ։ 1960-ակամ թվականներին ամերիկացիները նրան համարում էին իրենց ազգային արժեքը։ Նա խորհրդանիշ էր և լեգենդ, պաշտելի էր և սիրելի։ Սակայն նրա ամուսնական կյանքը դյուրին չէր։ Երբ 1963 թ.-ին սպանում են Ջոն Քենեդուն Ժաքլինը երկար չի ողբում և արդեն հոկտեմբերի 20-ին ամուսնանում է Արիստոտել Օնասիսի հետ։ Այդ ամուսնությունը նրանց երջանկություն չի պարգևում, և որոշ ժամանակ անց նրանցից յուրաքանչյուրը դրսում արկած էր որոնում։ Ժաքլինի սիրային արկածների հերոսներն էին Ֆրենկ Սինատրան, հայտնի լրագրող Փիթեր Հեմիլլը, գործարար Մորիս Թեմփլսմենը և այլն։ Օնասիսի մահից հետո Ժաքլինին մնացած մեծ հարստությունը հնարավորություն տվեց հետագայում ևս ցոփ ու շվայտ կյանք վարելու։ 64 տարեկան հասակում նրա մոտ հայտնաբերվեց ավշային համակարգի քաղցկեղ։ Ժաքլին Քենեդին վախճանվեց 1994 թ.-ի մայիսի 19-ին։ Թաղված է ամուսնու կողքին։
Մանկություն, պատանեկություն
Ժակլին Բուվյեն ծնվել է 1929 թ. հուլիսի 28-ին Նյու Յորքի Սաութհեմփթոն արվարձանում, միջնորդ Ջոն Բուվյե III-ի և Ջանետ Նորթոն Լիի ընտանիքում։ Մոր ընտանիքը ուներ իռլանդական ծագում, իսկ հոր ընտանիքը՝ ֆրանսիական և անգլիական։ 1933 թ. ծնվեց նրա քույրը՝ Քերոլայն Լին։ Ժակլինի ծնողները ամուսնալուծվել են 1940 թ. և նրա մայրը 1942 թ. ամուսնացել է միլիոնատեր, Standard Oil –ի ժառանգորդ՝ Հյու Օչինկլոսի հետ։ Այդ ամուսնությունից ծնվել են երկու երեխաներ. Ջանեթ և Ջեյմս Օչինկլոսները։ Վաղ տարիքում Ժակլինը եղել է անգերազանցելի ձիավար եւ ձիավարությունը մնում է իր ողջ կյանքի, ընթացքի կիրքը։ Որպես երեխա, նա նաև սիրում էր նկարչությունը, կարդալը, լակրոս։
Կրթություն
Ժակլինը սովորել է Holton-Arms School-ում, Մերիլենդում (1942-1944) և տիկին Պորտերի դպրոցում, որը գտնվում է Ֆարմինգթոնում, Կոնեկտիկուտ նահանգում (1944-1947)։ 1947 թ. Բուվյեն ընդունվել է Վասսար-քոլեջ (Պաուկիպսի, Նյու Յորք)։ Սովորելով նախավերջին տարին, մեկնել է Փարիզ, որպեսզի կատարելագործի ֆրանսերենը, շփվի եվրոպական մշակույթի և գրականության հետ, արտասահմանում ուսուցում ստանալու ծրագրով։ Վերադառնալով ԱՄՆ, նա սովորում է Ջորջ Վաշինգտոն համալսարանում (Վաշինգտոն)։ 1951 թ. նա ստացել է արվեստի բակալավրի ֆրանսիական գրականության դիպլոմ։ Համալսարանի ավարտելուց հետո քրոջ՝ Քերոլայն Լիի հետ մեկնում են Եվրոպա ճամփորդության, որտեղ իր քրոջ հետ համատեղ գրել է միակ ինքնակենսագրական գիրքը «Մի յուրահատուկ ամառ»։ Դա միակ հրատարակությունն է, որտեղ կան նրա նկարները։ Համալսարանը ավարտելուց հետո Ժակլինը դարձել է The Washington Times-Herald օրաթերթի թղթակիցը։ Նա պետք էր սրամիտ հարցեր տար փողոցում պատահականորեն ընտրված մարդկանց և նկարեր նրանց։ Բուվյեն հետագայում շարունակում է ուսումը՝ ԱՄՆ-ի Պատմությունը, Ջորջթաուի համալսարանում (Վաշինգտոն)։
Ջոն Քենեդու հետ ամուսնությունը։ Ընտանիքը
1952 թ. մայիսին Ժակլին Բուվյեն և Ջոն Քենեդին պաշտոնապես ներկայացվել են միմյանց՝ ընկերների կողմից կազմակերպված ճաշկերույթին։ Նրանք սկսեցին հանդիպել և հունիսի 25, 1953 թ. հայտարարեցին իրենց նշանադրության մասին։ Նրանց հարսանիքը տեղի ունեցավ 1953 թ. սեպտեմբերի 12-ին Նյուպորտի (Ռոդ-Այլենդ նահանգ) Սուրբ Մարիամ եկեղեցում։ Արարողությունը կատարել է Բոստոնի արքեպիսկոպոս Ռիչարդ Կուշինգը, որին մասնակցել են մոտ 700 ընկերներ և բարեկամներ և 1200 հոգի Ժակլինի հայրենի տանը՝ Համերսմիթ –Ֆարմում։ Նորապսակները իրենց մեղրամիսը անցկացրին Ակապուլկոյում, իսկ հետո բնակվել են իրենց նոր տանը Մակլինում, Վիրջինիա։ Ընտանեկան կյանքը մշտապես ստվերում է եղել ամուսնու փոփոխությունների պատճառով։ Առաջին հղիությունը Ժակլինի մոտ ձախողվեց 1956 թ. օգոստոսի 23-ին, արյունահեղության և վաղաժամկետ ծննդյան պատճառով, ծնվեց մեռած աղջիկ։ Նույն տարում, զույգը վաճառում է իրենց տունը եւ տեղափոխվում Նորթ-Սթրիթի իրենց առանձնատունը Ջորջթաունում։ 1957 թ. նոյեմբերի 27-ին ծնվում է շատ սպասված դուստրը՝Քերոլայն Բուվյե Քենեդին։ 1960 թ. Երախտագիտության օրը ծնվում է նրանց որդին Ջոն Ֆիտջերալդ Քենեդի կրտսերը։ Երեք տարի հետո, 1963 թ. օգոստոսի 7-ին, Ժակլինին տեղափոխեցին հիվանդանոց առողջության վատթարացման պատճառով և ժամկետից շուտ կեսարիանով ծնվում է Պատրիկ Բուվյե Քենեդին։ Երկու օր հետո, 1963 թ. օգոստոսի 9-ին, Պատրիկը մահանում է շնչառական հյուծման սինդրոմի պատճառով։
Նախընտրական քարոզարշավ
1960 թ. հունվարի 3-ին Ջոն Քենեդին հայտարարեց իր թեկնածությունը նախագահական ընտրություններում և սկսեց լայն նախընտրական քարոզարշավ, որտեղ Ժակլինը մտադիր էր ակտիվ դեր խաղալ, սակայն շուտով Ջոն Քենեդին իմացավ, որ նա հղի է։ Իր նախորդ դժվարին հղիությունների պատճառով, ընտանեկան բժիշկը խստորեն խորհուրդ տվեց, որ Ժակլինը մնա տունը։ Չնայած դրան, Ժակլինը մասնակցում է ամուսնու քարոզարշավին՝պատասխանելով նամակներին, ձայնագրելով գովազդային հոլովակներ, տալով հարցազրույց թերթերին և հեռուստատեսությանը ինչպես նաև ղեկավարում է իր թերթը, որի անվանումն էր Campaign Wife, սակայն հանրության դատին հազվադեպ էր հանձնվում։ Ժակլին Քենեդին տիրապետում էր ֆրանսերենին և իսպաներենին, իսկ քարոզարշավի ընթացքում տիրապետում էր նաև իտալերենին և լեհերենին։
ԱՄՆ-ի առաջին տիկին
Ինչպես ցանկացած առաջին տիկին, Ժաքլին Քենեդին գտնվում էր ուշադրության կենտրոնում։ Նա տալիս էր հարցազրույցներ, նկարվում էր լուսանկարիչների համար, սակայն պահում էր հեռավորություն լրագրողների և իր, իր ընտանիքի միջև։ Ժաքլին Քենեդին կազմակերպում էր հրաշալի ընդունելություններ Սպիտակ տանը, վերականգնում է իր ինտերիերը։ Անփոփոխ ոճի զգացումամբ և վայելչությամբ նա նվաճում է ոչ միայն դիվանագետների այլ նաև հասարակ ամերիկացիների հարգանքը։
Ծանոթագրություններ
Կատեգորիա:ԱՄՆ-ի առաջին տիկիններ Կատեգորիա:Արլինգտոնի ազգային գերեզմանատանը թաղվածներ Կատեգորիա:Ամերիկացի կին լրագրողներ Կատեգորիա:Փարիզի համալսարանի շրջանավարտներ Կատեգորիա:20-րդ դարի կին գրողներ Կատեգորիա:Քաղաքական ընտանիքներ Կատեգորիա:ԱՄՆ-ի դեմոկրատական կուսակցության անդամներ Կատեգորիա:20-րդ դարի ամերիկացի կին գրողներ Կատեգորիա:Ազատության նախագահական մեդալով պարգևատրվածներ Կատեգորիա:Ջորջթաունի համալսարանի շրջանավարտներ
Ոսկեգույն ստաֆիլոկոկ
Ոսկեգույն ստաֆիլոկոկ (լատ. Staphylococcus aureus), ֆիրմիկյուտների դասին պատկանող գրամ-դրական բակտերիա, մարմնի միկրոֆլորայի մաս, հիմնականում գտնվում է վերին շնչուղիներում և մաշկի վրա։ Այն հաճախ դրական է կատալազի և նիտրատների վերականգնման համար և հանդիսանում է ֆակուլտատիվ անաէրոբ, որը կարող է աճել առանց թթվածնի անհրաժեշտության ։ Չնայած S. aureus-ը սովորաբար հանդես է գալիս որպես մարդու միկրոֆլորայի համադրիչ, այն կարող է նաև դառնալ պաթոգեն՝ հանդիսանալով մաշկի վարակների տարածված պատճառ՝ ներառյալ թարախակույտերը, շնչառական վարակները, ինչպիսիք են սինուսիտը և սննդային թունավորումը։ հարուցիչշտամները հաճախ նպաստում են բորբոքումների առաջացմանը՝ առաջացնելով վիրուսային գործոններ, ինչպիսիք են ուժեղ սպիտակուցային տոքսինները և բջջային մակերեսի սպիտակուցի արտահայտումը, որը միանում և ապաակտիվացնում է հակամարմինները։ S. aureus-ը հակամանրէային դիմադրության և հակաբիոտիկների նկատմամբ շտամների առաջացմամբ, ինչպիսին է մետիցիլինի նկատմամբ կայուն S. aureus-ը (methicilin resistant S. Aureus, MRSA), մահացությունների առաջատար պաթոգեններից մեկն է, ինչը համաշխարհային խնդիր է կլինիկական բժշկության մեջ։ Չնայած բազմաթիվ հետազոտություններին և մշակումներին, S. aureus-ի դեմ պատվաստանյութ չի հաստատվել։
Մարդկային բնակչության մոտ 20%-ից 30%-ը S. aureus-ի երկարաժամկետ կրողներ են. այն կարող է հայտնաբերվել նորմալ մաշկի միկրոֆլորայում, քթանցքներում և կանանց ստորին վերարտադրողական տրակտում ։ S. aureus-ը կարող է առաջացնել մի շարք հիվանդություններ՝ սկսած աննշան մաշկային վարակներից, ինչպիսիք են բշտիկները, շփաբորբ, թարախակույտ, ցելյուլիտ, բշտիկաբորբ, կարբունկուլներ, այրված մաշկի համախտանիշ և թարախակույտներ, մինչև կյանքին սպառնացող հիվանդություններ, ինչպիսիք են թոքաբորբը, մենինգիտը, օստեոմիելիտը, էնդոկարդիտը, թունավոր շոկի համախտանիշ, բակտերեմիա և սեպսիս։ Այն դեռևս հիվանդանոցում ձեռք բերված վարակների հինգ ամենատարածված պատճառներից մեկն է և հաճախ վիրահատությունից հետո վերքերի վարակման պատճառ է հանդիսանում։ Ամեն տարի մոտ 500,000 հիվանդանոցային հիվանդներ ԱՄՆ-ում ստանում են ստաֆիլոկոկային վարակ, հիմնականում S. aureus-ով ։ ԱՄՆ-ում տարեկան մինչև 50,000 մահ կապված է ստաֆիլոկոկային վարակի հետ ։
Հայտանբերում
1880 թվականին շոտլանդացի վիրաբույժ Ալեքսանդր Օգսթոնը՝ իր կատարած վիրահատական թարախակույտից բակտերիաների խմբերը նկատելուց հետո, հայտնաբերեց, որ ստաֆիլոկոկը կարող է վերքերի բորբոքումներ առաջացնել։ Նա այն անվանել է ստաֆիլոկոկ՝ մանրադիտակի տակ երևացող կլաստերային տեսքից պատճառով։ Այնուհետև, 1884 թվականին, գերմանացի գիտնական Ֆրիդրիխ Յուլիուս Ռոզենբախը հայտնաբերեց Staphylococcus aureus-ը՝ տարբերակելով և առանձնացնելով այն Staphylococcus albus-ից՝ հարակից բակտերիայից։ 1930-ականների սկզբին բժիշկները սկսեցին օգտագործել ավելի պարզ թեստ՝ կոագուլազի փորձարկման միջոցով հայտնաբերելու S. aureus վարակի առկայությունը, որը թույլ է տալիս հայտնաբերել բակտերիայից արտադրվող ֆերմենտը։ Մինչև 1940-ական թվականները, S. aureus վարակները մահացու էին հիվանդների մեծամասնության մոտ։ Այնուամենայնիվ, բժիշկները պարզեցին, որ պենիցիլինի օգտագործումը կարող է բուժել S. aureus վարակը։ Ցավոք, 1940-ականների վերջում պենիցիլինի դիմադրությունը լայն տարածում գտավ այս բակտերիաների պոպուլյացիայի շրջանում և սկսեցին առաջանալ դիմացկուն շտամի բռնկումներ ։